stanford-oval/wikipedia huggingface dataset:
Nordstern Arena Horsens

| Nordstern Arena Horsens |
| --- | --- |

Rakennuksen tiedot
Sijainti:  Langmarksvej 59, 8700 Horsens, Tanska
Remontoitu:  2009
Omistaja:  Horsensin kunta
Kenttä:  Nurmi
Käyttäjät
 AC Horsens 
Katsojakapasiteetti
 10 400 
Kentän mitat
 68 x 105 metriä 
Lisää rakennusartikkeleitaArkkitehtuurin teemasivulla
Nordstern Arena Horsens (aik. CASA Arena Horsens, Horsens Idrætspark) on kunnallinen jalkapallostadion Horsensin kunnassa, Tanskassa. Stadion toimii Superliiga-seura AC Horsensin kotikenttänä, mutta sitä käytetään myös konsertteihin ja tapahtumiin. Horsens Stadium vihttiin käyttöön 16. kesäkuuta 1929 ja sitä kutsuttiin silloin Horsensin liikuntapuistoksi (tansk. Horsens Idrætspark). Vuonna 2006 Horsensin kunta päätti rakentaa uuden stadionin, joka sai nimensä 30. huhtikuuta 2008 ja valmistui vuoden 2009 alussa.
Arena Horsens sisältä.
Nikandros

Nikandros (m.kreik. Νίκανδρος, ”voittoisa mies”; lat. Nicander) voi viitata seuraaviin:
Nikandros Kolofonilainen (100-luku eaa.), runoilija, grammaatikko ja lääkäri
Nikandros Spartalainen (700-luku eaa.), Spartan kuningas noin 750–720 eaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikandros”, voi hakea sivunnimihaulla, laajalla sivunnimihaulla tai tekstihaulla.
Nikanor

Nikanor voi tarkoittaa ainakin seuraavia henkilöitä:
Nikanor Antipatroksen poika, Makedonian hallitsijan poika, jonka Olympias murhasi
Nikanor Parmenionin poika, Aleksanteri Suuren sotapäällikkö
Nikanor Stageiralainen, Aleksanteri Suuren alainen, joka lähetettiin Olympiaan ilmoittamaan, että kreikkalaisten kaupunkivaltioiden oli otettava takaisin kaikki maanpakoon ajetut.
Pyhä Nikanor, juutalaissyntyinen varhaiskristitty diakoni, lähetystyöntekijä ja marttyyri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikanor”, voi hakea sivunnimihaulla, laajalla sivunnimihaulla tai tekstihaulla.
Nordstjernan

| Nordstjernan AB |
| --- | --- |

Yritysmuoto:  perheyritys, yksityinen osakeyhtiö
Perustettu:  1890
Puheenjohtaja:  Caroline Berg
Kotipaikka:  Stureplan 3, 111 45 Tukholma, Ruotsi
Toimiala:  sijoitusyhtiö
Liikevaihto:  1,9 mrd. EUR (2020)
Nettotulos:  39,9 milj. EUR (2020)
Henkilöstö:  8 718 (2020, sis. tytäryhtiöt)
Tytäryhtiöt:  lukuisia, sisältö vaihtelee sijoitussalkun mukaan
Omistaja:  säätiöt (Axel och Margaret Ax:son Johnsons stiftelser)
Kotisivu:  www.nordstjernan.se
Infobox OKNimi-testi OK: 
Nordstjernan AB on ruotsalainen, vuonna 1890 perustettu perheomisteinen sijoitusyhtiö. Yhtiötä hallitaan ruotsalaisen miljardöörisuvun säätiön (Axel och Margaret Ax:son Johnsons stiftelser) välityksellä. Säätiö omistaa kaksi prosenttia yhtiön osakepääomasta ja 98 prosenttia äänivallasta. Säätiön tavoitteena on olla Nordstjernan-yhtiön pitkäaikainen omistaja ja tukea Axel ja Margaret Ax:son Johnsonin jälkeläisiä. Yrityksen hallituksen puheenjohtajiin ovat 2010- ja 2020- luvulla kuuluneet esimerkiksi ruotsalaismiljardöörit Antonia Johnson ja hänen tyttärensä Caroline Berg. Yhtiön päätoimipiste sijaitsee Tukholmassa.
Sijoitusyhtiön pääkonttori sijaitsee Tukholmassa.
Yhtiön omistuksiin lukeutuu osakesijoituksia erityisesti teollisuuden, rakentamisen ja kiinteistöjen, terveyspalvelujen sekä jakelun ja kaupan aloilla. Vuoden 2021 lopussa Nordstjernan oli esimerkiksi 700 toimipisteessä Pohjoismaissa työllistävän terveyspalvelukonserni, pörssiyritys Attendon suurin omistaja yli 18 prosentin osakeosuudella. Nordstjernan oli myös rakennuskonserni, pörssiyritys NCC:n suurin osakkeenomistaja 17 prosentin osakeosuudella (48 prosentin ääniosuudella). Muovisia ruiskuvaluosia ja -tuotteita monissa maissa asiakkailleen valmistava Rosti on kokonaan Nordstjernanin omistama tytäryritys.
North River Steamboat

Vuonna 1909 valmistettu replika North River Steamboat ankkurissa
North River Steamboatin pienoismalli Hudson River Maritime Museumissa
North River Steamboat, usein virheellisesti myös Clermont, oli vuonna 1807 rakennettu höyrylaiva, jota pidetään höyrylaivakauden ensimmäisenä kaupallisesti menestyneenä aluksena. Siitä alkoi höyrylaivojen rakentamisinnostus.
Hudsonjoen liikennöintiin New Yorkin ja Albanyn kaupungin välillä käytetyn aluksen rakensivat sijoittaja ja poliitikko Robert R. Livingston (1746–1813) ja keksijä Robert Fulton (1765–1815). Alus oli 43 metriä pitkä ja 4,3 metriä leveä. Sen syväys oli 4,8 metriä. Tässä siipirataslaivassa käytettiin Boultonin ja Wattin tehtaan höyrykonetta. Aluksen nopeus oli 4,7 solmua. Laiva poistettiin käytöstä vuonna 1814.
Clermont on Livingstonien Hudsonjoen rannalla olevan kotitilan nimi, joka on jo varhaisessa vaiheessa on erehdyksessä sekoitettu laivan nimeen.
Aiheesta muualla

Kuvia tai muita tiedostoja aiheesta North River Steamboat Wikimedia Commonsissa
North Seymour

North Seymour
Satelliittikuva Galapagossaarista - Seymour Norte kuvan keskellä Santa Cruzin pohjoispuolella
| --- | --- |
Muut nimet:  Seymour Norte
Sijainti:  Galápagos Santa Cruz Ecuador
Saariryhmä:  Galápagossaaret
Korkein kohta:  28    m
Pinta-ala:  1,9 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
North Seymour on pieni, Ecuadorin Galápagossaariin kuuluva saari Tyynessämeressä, suuremman Baltran saaren pohjoispuolella. 1,9 neliökilometrin laajuinen kuiva saari on asumaton, ja sen kasvillisuuteen kuuluvat muun muassa kaktukset ja Palo santo -puut. Saaren eläimistöön kuuluvat muun muassa sinijalkasuula, fregattilinnut ja merileijonat. North Seymourilla vierailee säännöllisesti Galapagosin risteilyille ja sukellusretkille osallistuvia matkailijoita.
Saarelle siirrettiin 1930-luvun alussa maaleguaaneja turvaan Baltralta. Ne lisääntyivät hyvin ja niitä on nykyisin noin 2500.
North Seymour
North Seymour
North Seymour
North Seymour
North Seymour
North Seymour
Aiheesta muualla

Kuvia tai muita tiedostoja aiheesta North Seymour Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
Oinói (Boiotia)

| Oinói Οινόη |
| --- | --- |
 Oinóin Kristuksen taivaaseenastumisen (Análipsi) kirkko.
 Oinói
 Koordinaatit: 38°19′21″N, 23°36′31″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Tanágra
Hallinto:  
 – Asutustyyppi:  kylä
 – Kallikrates-koodi:  2806010102
Väkiluku (2011):  442
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Oinói (kreik. Οινόη) on Kreikan kylä, joka kuuluu hallinnollisesti Tanágran kuntaan, Boiotian alueyksikköön ja Keski-Kreikan alueeseen. Kylän väkiluku on 442 (vuonna 2011).
Oinóin kylä sijaitsee noin 20 kilometriä etelään Chalkídasta ja 60 kilometriä pohjoiseen Ateenasta. Se on osa Schimatárin kaupunkiyhdyskuntaa. Kylässä sijaitsee Oinóin rautatieasema, joka on Ateenasta Thessalonikiin ja Chalkídaan suuntautuvien ratojen risteysasema. Aiemmin kylä kuului Schimatárin kuntaan ja vuodesta 2011 lähtien Tanágran kunnan Schimatárin kunnallisyksikköön.
Oliver Askew

| Oliver Askew |
| --- | --- |
 Askew vuonna 2021.
Henkilötiedot
Koko nimi:  Oliver Clark Askew
Syntynyt: 12. joulukuuta 1996 (ikä 27) Melbourne, Florida
Kansalaisuus:   Yhdysvallat  Ruotsi
Moottoriurheilija
Formula E
Esikoiskausi:  2021–2022
Nykyinen talli:  Andretti Autosport
Kilpailuja:  9
Voittoja:  0
Paalupaikkoja:  0
Nopeimpia kierroksia:  0
Aikaisemmat sarjat
2020–2021 2021 2019 2018  2017 2015:  Indycar IMSA SportsCar Championship Indy Lights Pro Mazda Championship U.S. F2000 Formula Masters China
Mestaruudet
2019:  Indy Lights
Aiheesta muualla
www.oliveraskew.com
Oliver Clark Askew (s. 12. joulukuuta 1996 Melbourne, Florida) on amerikanruotsalainen moottoriurheilija, joka on kilpaillut Formula E -sarjassa kaudesta 2021–2022. Askew on Indy Lights sarjan mestari vuodelta 2019. Askewin äiti on ruotsalainen ja hänellä on sekä Yhdysvaltain että Ruotsin kansalaisuus. Hän osaa myös puhua ruotsia.
North Mississippi Allstars

| North Mississippi Allstars |
| --- | --- |
 NMAS vuonna 1999
Tiedot
Toiminnassa:  1996–
Tyylilaji:  Blues-rock, Southern rock, Jam, Hill Country Blues
Kotipaikka:   Hernando, Mississippi, Yhdysvallat
Laulukieli:  englannin kieli
Jäsenet:  Luther Dickinson   Cody Dickinson   Chris Chew  
Entiset jäsenet:  Duwayne Burnside  
Levy-yhtiö:  Tone-Cool   Artemis   Songs of the South  
Aiheesta muualla
Kotisivut
Infobox OKNimi-testi OK: 
North Mississippi Allstars on blues/southern rock -yhtye, joka perustettiin vuonna 1996 Hernandossa, Mississippissä. Yhtye koostuu veljeksistä Luther Dickinson (kitara, laulu), Cody Dickinson (rummut, koskettimet, sähköinen pyykkilauta) ja Chris Chew (bassokitara).
Allstarsin ensimmäinen julkaisu Shake Hands With Shorty oli Grammy-ehdokkaana "parhaan bluesalbumin" kategoriassa. Sittemmin myös 51 Phantom ja Electric Blue Watermelon ovat olleet ehdolla samassa kategoriassa. Yhtye voitti Blues Music Awardsin "parhaan bluestulokkaan" palkinnon vuonna 2001.
Yhtye teki televisiodebyyttinsä vuonna 2000 Late Night with Conan O'Brienissa.
Diskografia

Shake Hands With Shorty (2000)
51 Phantom (2001)
Polaris (2003)
Tate County (Hill Country Blues) (2003) Private Release
Hill Country Revue: Livenä; Bonnaroossa (2004)
Instores & Outtakes [EP] (2004)
Electric Blue Watermelon (2005)
Screwed & Chopped [EP] (2005)
Keep On Marchin' - Live In Burlington, VT (2007)
Mississippi Folk Music - Volume One (2007)
Hernando (2008)
Boulderado - Live At The Fox (2008)
Do It Like We Used to Do (2009, 2CD+DVD live set)
Live In The Hills - Bootleg (2010)
Keys To The Kingdom (2011)
World Boogie Is Coming (2013)
Freedom & Dreams (2015)
Prayer for Peace (2017)
Up and Rolling (2019)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Odotusta Pariisissa

Odotusta Pariisissa on Juha Tikan säveltämä  ja Hectorin osaksi suomen ja osaksi englannin kielellä sanoittama laulu. Sen on levyttänyt Juha Tikan vaimo, näyttelijä-laulaja Susanna Haavisto. Laulu julkaistiin vuonna 1992 sekä Haaviston albumilla Miksi? että singlenä. Siitä on tullut yksi Susanna Haaviston tunnetuimmista levytyksistä, jota hän on esittänyt myös konserteissaan. Säveltäjä Tikka on leikillään vähätellyt laulua ”köyhän miehen Piafiksi”. Laulu on julkaistu myös kokoelma-albumilla Kaksi lensi yli käenpesän – Helmiä Hectorin laulukirjasta (2012). Sen on levyttänyt myös Tapani Perttu albumilleen Oon sun mies (2009).
Ranskalaistyyliseksi sovitettu laulu kertoo naisesta, joka alkaa pariisilaisen hotellin baarissa kertoa tarinaansa ventovieraalle. Hän on naimisissa, mutta on jo kymmenenä vuonna tullut tiettynä päivänä tähän hotelliin tapaamaan erästä miestä, joka on myös tahollaan naimisissa. Tänä iltana miestä ei kuulu, ja nainen alkaa jo menettää toivoaan. Laulu on saanut alkunsa Hectorin kuulemasta tositarinasta, joka sijoittui Ateenaan. Laulun tapahtumapaikaksi valittiin romanttisia mielikuvia paremmin herättävä Pariisi.
Norsun vuosi (kirja)

| Norsun vuosi |
| --- | --- |

Kirjailija:  Teemu Kaskinen, Heikki Heiskanen
Kansitaiteilija:  Mika Tuominen
Kieli:  suomi
Genre:  jännitysromaani
Kustantaja:  WSOY
Julkaistu:  2010
Sivumäärä:  302
ISBN:  978-951-0-36166-5
Löydä lisää kirjojaKirjallisuuden teemasivulta
Norsun vuosi on Teemu Kaskisen ja Heikki Heiskasen kirjoittama jännitysromaani, joka ilmestyi 2010. Kirjan on kustantanut WSOY.
Norsun vuosi on jännitysromaanisarjan aloitusteos. Sarjan päähenkilö on Helsingin Pasilan poliisitalossa työskentelevä ylikonstaapeli Heikki ”Norsu” Norén, jonka omavaltaiset otteet eivät aina miellytä esimiehiä, ja niinpä hän saa siirron huumeosastolta väkivaltapuolelle. Hänen elämäntapansa ovat esimerkilliset: hän ei juo, ei polta, ei käy vieraissa, kuntoilee, hän osaa käyttää aseita ja hallitsee kamppailulajeja, mutta oman mielen hallinta epäonnistuu. Säröä kuvaan tuo myös, että hän käyttää rauhoittavia ja efedriiniä.
Helsinki on valmistautumassa vuoden 2005 yleisurheilukisoihin, kun Pasilasta löytyy ensin saksalaisen toimittajan ruumis ja pian entisen urheiluvalmentajan päätön ruumis.Bastardos-moottoripyöräjengin kautta jäljet vievät doping-skandaaliin, ja tarinaan kutoutuu mukaan Tiitisen lista, jonka stalinistinimien lahtaamisen joku on ottanut tehtäväkseen. Asian selvittäjäksi ei käy kukaan muu kuin Norsu, joka ei työssään kaihda keinoja. Tarinan viime sivuilla päädytään Kaskisen kotipaikkakunnalle Joutsenoon.
Suomessa rikoskirjallisuuden tekijätiiminä kaksi kirjoittajaa on harvinaisuus. Teoksen kirjoittajista Teemu Kaskinen sai edellisestä teoksestaan Sinulle, yö loistavat arvostelut. Heikki Heiskanen on Ylen ulkomaantoimittaja, jonka erikoisalaa on Venäjä. Heiskanen vastaa tarinasta, taitava muodon hallitsija Kaskinen kirjallisesta ilmaisusta. Heidän yhteistyönään syntynyt Norsun vuosi pyrkii uudistamaan suomalaista dekkarigenreä. Se on omistettu slovenialaiselle suosikkifilosofille Slavoj Žižekille.
Tämä teos ja siitä alkava teossarja kiertyvät kaukana perinteisestä lökäpöksypoliisin hahmosta olevan päähenkilön Norsu Norénin ympärille. Aiempiin poliisimaailmassa liikkuviin suomalaisiin jännitysromaneihin verrattuna Norsun vuosi on tarinan ja tapahtumiensa puolesta raaempi. Jopa sen tunnelmat kuvastavat raakuutta: sade ei ole tihkua vaan raakaa rankkaa sadetta.
Vastaanotto

Mikko Varis kehuu Parnassossa teoksen kielellistä rikkautta teräviä oivalluksia. Jussi Lähde pitää tulosta ”harvinaisen virkistävänä”.
Toisaalta teos sai Helsingin Sanomissa Veli-Pekka Leppäseltä murskakritiikin, jossa hän arvioi päähenkilön epävakaaksi ja yltiöväkivaltaiseksi, "eikä hänessä ole juuri siteeksikään yhteyttä 'todelliseenä poliisityöhön. - - Väkivallan kierroksia on siis päätetty tuntuvasti nostaa, mutta jo ensi kiihdytyksissään masiina leikkaa kiinni." Kirjailija Teemu Kaskinen vastaa kritiikkiin Imagessa seitsemän sivun mittaisessa artikkelissa varsin terävin sanakääntein. Itse teos julkaistiin verkkokirjana. Kritiikki herätti myös vilkasta keskustelua Hs.fi:n keskusteluissa.
Journalisti-lehti teki koko tapahtumasarjasta yhteenvedon, jossa kustannustoimittaja Samuli Knuutin kertoi kirjailijan olleen kritiikistä "hajalla" ja päässeen kirjoittamistyöhän takaisin vasta kirjoitettuaan vastineartikkelinsa Imageen.
Aiheesta muualla

Norsun vuosi WSOY:n sivustolla
Nivalan rauhanyhdistys

| Nivalan rauhanyhdistys |
| --- | --- |
 Rauhanyhdistyksen tunnus.
Sijainti:  Kotihaantie 1 85500 Nivala
Seurakunta:  Nivalan rauhanyhdistys ry (SRK)
Rakentamisvuosi:  2001
Suunnittelija:  Arkkitehtitoimisto Paloranta
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nivalan rauhanyhdistys on Nivalassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa ovat seurat, joita pidetään lauantaisin ja sunnuntaisin.
Vuonna 2011 Nivalan rauhanyhdistykseen kuului 794 jäsentä. Nivalan rauhanyhdistys on jäsenmäärältään Suomen viidenneksi suurin rauhanyhdistys. Nivalassa toimii lisäksi 1900-luvun puolivälissä perustetut Korpirannan, Ypyän ja Haikaran rauhanyhdistykset.
Historia

Lestadiolaisuus juurtui Nivalaan 1860-luvun puolivälisssä. Alkuvaiheen aktiivisia toimijoita olivat erityisesti Eeli Juola ja Juho Hautala. Nivalan Rauhanyhdistyksen perustava kokous pidettiin 26. helmikuuta 1892 Järvikylällä. Ensimmäinen seurahuone vihittiin käyttöön vuonna 1897. Toisen toimitalon rakentaminen alkoi vuonna 1961 ja vihittiin käyttöön elokuusssa 1962. Toimitaloa laajennettiin 1970-luvun lopulla. Kolmannen toimitalon suunnittelu aloitettiin samaan aikaan ja rauhanyhdistys osti tontin Pirttirannalta. Arkkitehtitoimisto Palorannan suunnittelema toimitalo vihittiin käyttöön vuonna 2001. Uudessa toimitalossa on 1 500 neliömetrin tilat.
Musiikkivuosi 2001

Musiikkivuosi 2001 käsittelee vuoden 2001 tärkeitä musiikkitapahtumia, uutisia ja julkistuksia.
Julkaisuja

Ensiferum-yhtyeen ensimmäinen albumi Ensiferum julkaistiin
HIM-yhtyeen albumi Deep Shadows and Brilliant Highlights julkaistiin, suomalainen listasijoitus 1.
Palkintoja

Vuoden albumin Grammy-palkinto: Steely Dan – Two Against Nature
Vuoden levytyksen Grammy-palkinto ja Vuoden laulun Grammy-palkinto: U2 – Beautiful Day
Parhaan uuden artistin Grammy-palkinto: Shelby Lynne
Iskelmä-Finlandia jaettiin ensimmäistä kertaa, sen sai Antti Huovila
Säveltaiteen valtionpalkinto Martti Pokela
Kilpailuja

Eurovision laulukilpailu 2001 järjestettiin Kööpenhaminassa
Kuolleita

George Harrison
Odotus

Odotus tarkoittaa seuraavia:
Odotus, Ha Jinin kirja
Odotus, Nicolen esikoisalbumi
Odotus (Erwartung), Arnold Schönbergin säveltämä ooppera
Odotus, Aku Louhimiehen draamaelokuva vuodelta 2021
odotus, raskausaika
Odotus, Apulannan kappale
Odotus, Viikatteen single.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Odotus”, voi hakea sivunnimihaulla, laajalla sivunnimihaulla tai tekstihaulla.
Oliver Bierhoff

Oliver Bierhoff, 2011
Oliver Bierhoff (s. 1. toukokuuta 1968 Karlsruhe) on saksalainen jalkapalloilija, pelipaikaltaan hyökkääjä.
Seurajoukkueurallaan Bierhoff pelasi vuosina 1985—2003 KFC Uerdingenissa, Hamburger SV:ssä, Borussia Mönchengladbachissa, Austria Salzburgissa, Ascolissa, Udinesessa, AC Milanissa (mestari 1999), AS Monacossa ja Chievo Veronassa. Italian Serie A:ssa hän teki kaikkiaan 103 maalia.
Saksan maajoukkueessa Bierhoff pelasi 70 ottelua ja teki 37 maalia. Eräs Bierhoffin parhaiten muistetuimmista maaleista on 1996 EM-kisojen loppuottelussa jatkoajalla Tšekkiä vastaan vaihtomiehenä tehty arvokisafinaalihistorian ensimmäinen kultainen maali, joka ratkaisi Euroopan mestaruuden Saksalle. Bierhoff pelasi Saksan paidassa myös 1998 MM-kisoissa, 2000 EM-kisoissa ja 2002 MM-kisoissa, missä Saksa saavutti hopeaa.
Nykyään Bierhoff toimii Saksan maajoukkueen joukkueenjohtajana.
Niitto

Viikatteella niittoa
Niitto on korkean ruohovartisen kasvuston katkaisua. Se voi tapahtua käsin viikatteella tai sirpillä tai koneistetussa maataloudessa traktorin voimanottoon liitetyllä niittokoneella. Myös viljalajit ovat kasvitieteellisessä mielessä ruohoja. Heinä jätetään niiton jälkeen yleensä kuivumaan, viljakasvusto sen sijaan kerätään pois ja puidaan. Vilja voidaan puida eri pituiseen sänkeen.
Eräissä kielissä on niiton aikaan kukkiville kasveille annettu tähän viittaavia nimiä.
Aiheesta muualla

Kuvia tai muita tiedostoja aiheesta Niitto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Slåtter
Käännös suomeksi
North Slaven alue

| North Slaven alue North Slave Region |
| --- | --- |
 Kanadan kilpeä Yellowknifessa.
 North Slaven alueen sijainti Luoteisterritorioissa.
Valtio:  Kanada
Territorio:  Luoteisterritoriot
Hallinto:  
 – hallinnollinen keskus:  Yellowknife
Väkiluku (2016):  23 144
Aikavyöhyke:  −07:00
– kesäaika:  −06:00
North Slaven alue (engl. North Slave Region) eli Tłichon alue on yksi Kanadan Luoteisterritorioiden viidestä hallinnollisesta alueesta Inuvikin, Sahtun, Dehchon ja South Slaven ohella. Se on väkirikkain viidestä alueesta ja sen asukasluku on yli 23 000. North Slaven alue koostuu kahdeksasta kunnasta, ja sen hallinto sijaitsee Behchokǫ̀ssa ja Yellowknifessa. Yellowknifea lukuun ottamatta alueen asukkaat kuuluvat suurimmaksi osaksi alkuperäiskansoihin.
Kunnat

North Slaven alueeseen kuuluvat seuraavat kunnat:
| Kunta> Nimi.Virallinen | Kunta> Nimi.Perinteinen | Kunta> Tyyppi.Tyyppi | Väestö vuonna 2016> Väestönlaskenta.Yhteensä | Väestö vuonna 2016> Alkuperäiskansoja.Ensimmäiset kansat | Väestö vuonna 2016> Alkuperäiskansoja.Métisit | Väestö vuonna 2016> Alkuperäiskansoja.Inuitit | Väestö vuonna 2016> Alkuperäiskansoja.Muut |
| --- | --- | --- | --- | --- | --- | --- | --- |
| Behchokǫ̀ | Behchokǫ̀ | Community | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.1,874 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.1,720 | &&&&&&&&&&&&&060.&&&&0060 | &&&&&&&&&&&&&010.&&&&0010 | &&&&&&&&&&&&0160.&&&&00160 |
| Detah | T'èɂehda | Designated authority | &&&&&&&&&&&&0219.&&&&00219 | &&&&&&&&&&&&0205.&&&&00205 | &&&&&&&&&&&&&&00.010000000 | &&&&&&&&&&&&&&00.010000000 | &&&&&&&&&&&&&010.&&&&0010 |
| Gamèti | Gamèti | Community | &&&&&&&&&&&&0278.&&&&00278 | &&&&&&&&&&&&0275.&&&&00275 | &&&&&&&&&&&&&&00.010000000 | &&&&&&&&&&&&&&00.010000000 | &&&&&&&&&&&&&010.&&&&0010 |
| Łutselk'e | Łutselk'e | Designated authority | &&&&&&&&&&&&0303.&&&&00303 | &&&&&&&&&&&&0270.&&&&00270 | &&&&&&&&&&&&&&00.010000000 | &&&&&&&&&&&&&010.&&&&0010 | &&&&&&&&&&&&&035.&&&&0035 |
| Ndilǫ | Ndilǫ | Community | Sisältyy Yellowknifeen | Sisältyy Yellowknifeen | Sisältyy Yellowknifeen | Sisältyy Yellowknifeen | Sisältyy Yellowknifeen |
| Wekweeti | Wekweeti | Community | &&&&&&&&&&&&0129.&&&&00129 | &&&&&&&&&&&&0120.&&&&00120 | &&&&&&&&&&&&&&00.010000000 | &&&&&&&&&&&&&010.&&&&0010 | &&&&&&&&&&&&&010.&&&&0010 |
| Whatì | Whatì | Community | &&&&&&&&&&&&0470.&&&&00470 | &&&&&&&&&&&&0440.&&&&00440 | &&&&&&&&&&&&&010.&&&&0010 | &&&&&&&&&&&&&&00.010000000 | &&&&&&&&&&&&&025.&&&&0025 |
| Yellowknife | Sǫ̀mbak'è | City | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.19,569 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3,200 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.1,280 | &&&&&&&&&&&&0625.&&&&00625 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.17,550 |
Behchokǫ̀ Ison Orjajärven rannalla
Yellowknifen keskustaa
Nicolas Gilsoul

Nicolas Gilsoul, 2013
Nicolas Gilsoul (s. 5. helmikuuta 1982) on belgialainen kartanlukija, joka on kilpaillut rallin MM-sarjassa Thierry Neuvillen ja Pierre-Louis Loubetin kanssa.
Ura

Gilsoulin ensimmäinen kansainvälinen rallikilpailu oli vuonna 2003 rallin EM-sarjassa ja toimi seuraavana vuonna Bruno Thiryn kartanlukijana.
Gilsoulin ensimmäinen MM-ralli oli Monte Carlo -ralli 2007 ja hän toimi kartanlukijana useille belgialaisille kuljettajille. Vuonna 2011 hän aloitti Thierry Neuvillen kanssa ja he voittivat kaksi kilpailua Intercontinental Rally Challenge -sarjassa. Gilsoul ja Neuville kilpailivat M-Sportille ennen siirtymistä Hyundai Motorsportille kaudelle 2014.
Vuoden 2014 Saksan rallissa Gilsoul ja Neuville saavuttivat ensimmäisen voittonsa rallin MM-sarjassa. Vuoden 2021 alussa Neuvillen ja Gilsoulin yhteistyö päättyi.
Kaudella 2023 Gilsoul toimi Pierre-Louis Loubetin kartanlukijana. Lokakuussa 2023 Loubet ilmoitti yhteistyön päättymisestä.
Aiheesta muualla

Kuvia tai muita tiedostoja aiheesta Nicolas Gilsoul Wikimedia Commonsissa
Nordstrands Blad

| Nordstrands Blad |
| --- | --- |

Lehtityyppi:  paikallislehti
Kustantaja:  Amedia
Levikki:  5 980 (2020)
Perustettu:  1925
Päätoimittaja:  June Westerveld
Kotikunta:  Oslo
Kotimaa:  Norja
Ilmestymistiheys:  to
Kieli:  norja
Aiheesta muualla
Kotisivu
Nordstrands Blad on norjalainen vuonna 1925 perustettu paikallislehti, jonka kotikunta on Oslo. Lehti ilmestyy torstaisin ja kuuluu Amedia-konserniin.
Aiheesta muualla

Lehden verkkosivut (norjaksi)
Nikamansolmujen välinen liitos

Kuvassa näkyy selkärangan etumainen pitkittäisside
Nikamansolmujen välinen liitos (lat. symphysis intervertebralis) muodostuu kahden peräkkäisen selkänikaman solmujen välille. Se ei oikeammin ole varsinainen nivel, vaan se muodostuu rustoisesta liitoksesta. Nikamavälilevy yhdistää rustoliitokseen osallistuvien selkänikamien solmut toisiinsa.